Document ID: 31990R2884

*****
ΚΑΝΟΝΙΣΜΟΣ (ΕΟΚ) αριθ. 2884/90 ΤΗΣ ΕΠΙΤΡΟΠΗΣ
της 5ης Οκτωβρίου 1990
για τον καθορισμό της καταγωγής ορισμένων εμπορευμάτων που παράγονται από αυγά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού ορισμού της έννοιας της καταγωγής των εμπορευμάτων (1), όπως τροποποιήθηκε τελευταία από τον κανονισμό (ΕΟΚ) αριθ. 1769/89 (2),της 27ης Ιουνίου 1968 και ιδίως το άρθρο 14,
Εκτιμώντας:
ότι ο πίνακας που παρατίθεται στον κανονισμό (ΕΟΚ) αριθ. 641/69 της 3ης Απριλίου 1969 περί προσδιορισμού της καταγωγής ορισμένων εμπορευμάτων που παράγονται από αυγά (2), δεν καλύπτει όλες τις δυνατότητες που περιέχονται στο κείμενο του εν λόγω κανονισμού σχετικά με εμπορεύματα τα οποία, μετά από επεξεργασίες αποξήρανσης, μπορούν να λαμβάνουν την καταγωγή της χώρας στην οποία πραγματοποιήθηκαν οι επεξεργασίες αυτές·
ότι για να υπάρχει συνέπεια μεταξύ του κειμένου του κανονισμού (ΕΟΚ) αριθ. 641/69 και του προαναφερθέντος πίνακα, είναι αναγκαίο να τροποποιηθεί ο πίνακας αυτός και να περιληφθεί το λευκό αυγών, μη αποξηραμένο, ως εισαγόμενο εμπόρευμα το οποίο, μετά από την επεξεργασία αποξήρανσης, μπορεί να θεωρείται ως προϊόν καταγωγής·
ότι ο εν λόγω πίνακας , στη σημερινή του μορφή, χρησιμοποιεί την ονοματολογία τον κοινού δασμολογίου η οποία βασίζεται στην Ονοματολογία του συμβουλίου τελωνειακής συνεργασίας· ότι αυτή έχει αντικατασταθεί από το σύστημα περιγραφής και κωδικοποίησης των εμπορευμάτων το οποίο εφαρμόζεται στην Κοινότητα μέσω της συνδυασμένης ονοματολογίας·
ότι αν και οι προαναφερθείσες τροποποιήσεις και προσαρμογές είναι απλώς τεχνικού χαρακτήρα, ωστόσο, επηρεάζουν το πεδίο εφαρμογής των κανόνων που είχαν θεσπιστεί προηγουμένως με τον κανονισμό (ΕΟΚ) αριθ. 641/69 σχετικά με την αποξήρανση του λευκού των αυγών· ότι για λόγους σαφήνειας, είναι προτιμότερο να αντικατασταθεί εξ ολοκλήρου ο κανονισμός (ΕΟΚ) αριθ. 641/69·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα που περιγράφονται στη στήλη 2 του παραρτήματος, τα οποία έχουν παραχθεί σε μία χώρα από εμπορεύματα που εισήχθησαν από μία άλλη χώρα και παρατίθενται στη στήλη 3 του εν λόγω πίνακα, και τα οποία προκύπτουν από τις επεξεργασίες που παρατίθενται στην ίδια στήλη 3, θεωρούνται ότι κατάγονται από τη χώρα στην οποία πραγματοποιήθηκαν οι εν λόγω επεξεργασίες.
Άρθρο 2
Με τον όρο «κλάση» στον παρόντα κανονισμό νοούνται οι κλάσεις (κωδικοί τεσσαρων ψηφίων) που χρησιμοποιούνται στην ονοματολογία η οποία αποτελεί το Εναρμονισμένο σύστημα περιγραφής και κωδικοποίησης των εμπορευμάτων.
Άρθρο 3
Ο κανονισμός (ΕΟΚ) αριθ. 641/69 καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Οκτωβρίου 1990.

Labels: 3
17